রাজ চক্রবর্তী
রাজ চক্রবর্তী (English: Raj Chakraborty; জন্ম: ১৯৭৫) ভারতীয় বাংলা চলচ্চিত্রের একজন পরিচালক ও অভিনেতা। এক মধ্যবিত্ত পরিবারে তার জন্ম। তিনি পশ্চিম বাংলার হালিশহর-এ জন্মগ্রহণ করেন। তিনি কাঁচরাপাড়ায় অবস্থিত পলিটেক্‌নিক স্কুল থেকে মাধ্যমিক পরীক্ষায় উত্তীর্ণ হন। বর্তমানে তিনি বাংলা সিনেমার অন্যতম সেরা ও সফল পরিচালক। তার পরিচালিত এবং মুক্তিপ্রাপ্ত সাতটি ছবিই ব্লকবাস্টার আখ্যা পায়।[1] এর আগে তিনি বিভিন্ন ভারতীয় বাংলা চ্যানেলে ধারাবাহিকের কাজে ব্যস্ত ছিলেন। তিনি জি বাংলায় সম্প্রচারিত বিখ্যাত হাসির রিয়েলিটি শো মীরাক্কেল-এর পরিচালক ছিলেন। মীরাক্কেল বিখ্যাত উপস্থাপক মীর-এর উপস্থাপনায় সম্প্রচারিত হয়। রাজ জি বাংলায় সম্প্রচারিত নাচের রিয়েলিটি শো ডান্স বাংলা ডান্স-এরও পরিচালক ছিলেন। তখন ডান্স বাংলা ডান্স অরিত্র দত্ত বণিক ও তাথৈ দেব-এর উপস্থাপনায় সম্প্রচারিত হত। বর্তমানে এর পরিচালনার দায়িত্বে আছেন পরিচালক শুভঙ্কর চট্টোপাধ্যায়। মাঝে তিনি স্টার জলসার জন্য নির্মিত আই লাফ ইউ এর কাজে ব্যস্ত ছিলেন।[2] তিনি প্রায় ১৮টি টেলিফিল্ম নির্মাণ করেন। তবে তার সবচেয়ে বড় সাফল্য মীরাক্কেল।
তিনি চলচ্চিত্রের পরিচালকের কাজে যোগদান করেন ২০০৮ সালে মুক্তিপ্রাপ্ত চিরদিনই তুমি যে আমার-এর মাধ্যমে। নবাগত রাহুল ও নবাগতা প্রিয়াংকার অভিনয়ে নির্মিত এ ছবি খুবই বিখ্যাত হয়, বিশেষত তরুনদের কাছে। এ ছবি বিখ্যাত সুর পরিচালক জিৎ গাঙ্গুলীর সুর পরিচালনায় নির্মিত হয়। জিৎ গাঙ্গুলী এই ছবির জন্য শ্রেষ্ঠ সংগীতের পুরস্কার পায়। এই ছবিটি তার জীবনের মোড় ঘুরিয়ে দেয়।
শ্রেষ্ঠ পরিচালক চিরদিনই তুমি যে আমার চলচ্চিত্রের জন্য (২০০৮) শ্রেষ্ঠ পরিচালক চ্যালেঞ্জ চলচ্চিত্রের জন্য (২০০৯) শ্রেষ্ঠ পরিচালক লে ছক্কা চলচ্চিত্রের জন্য (২০১০) শ্রেষ্ঠ পরিচালক শত্রু চলচ্চিত্রের জন্য (২০১১)
শ্রেষ্ঠ পরিচালক বোঝেনা সে বোঝেনা চলচ্চিত্রের জন্য (২০১৩)
বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:চলচ্চিত্র অভিনেতা বিষয়শ্রেণী:চলচ্চিত্র পরিচালক